F’April 2020, il-Faċilità ta’ Garanzija ta’ Self, li hija wieħed mill-komponenti tiegħu, ingħatat spinta b’riżorsi addizzjonali mill-Fond Ewropew għall-Investimenti Strateġiċi biex il-banek ikunu jistgħu joffru finanzjament tranżitorju għal intrapriżi żgħar u ta’ daqs medju. Permezz tal-faċilità, il-programm ipprovda finanzjament lil aktar minn 500 000 intrapriża żgħar u ta’ daqs medju li kienu joperaw fi 32 pajjiż ( ) sa tmiem l-2019. Huwa għen ukoll lin-negozji milquta mill-impatt ekonomiku tal-pandemija tal-coronavirus. L-appoġġ finanzjarju huwa fil-forma ta’ self ta’ kapital operatorju (ta’ 12-il xahar jew aktar), flimkien ma’ moratorji fuq il-kreditu li jippermettu l-ħlas lura tard ta’ self eżistenti. In-Network Enterprise Europe qed jgħin ukoll lill-intrapriżi żgħar u ta’ daqs medju permezz ta’ sħubijiet ta’ innovazzjoni f’oqsma marbuta mal-COVID-19 (bħal tagħmir protettiv jew mediku) u pariri dwar l-aċċess għal appoġġ finanzjarju nazzjonali u Ewropew iddedikat.

Finanzjament aktar immirat jiġi pprovdut lil negozji ġodda innovattivi mill-Kunsill Ewropew tal-Innovazzjoni taħt Orizzont 2020 u lil intrapriżi mikro u soċjali mill-Programm għall-Impjiegi u l-Innovazzjoni Soċjali. L-enfasi f’dan ir-rigward hija fuq l-immirar għal segmenti speċifiċi tas-suq – intrapriżi żgħar u ta’ daqs medju u intrapriżi soċjali innovattivi ħafna – li storikament kellhom diffikultajiet speċifiċi biex jaċċessaw il-finanzjament. In-numri huma inkoraġġanti, u juru żieda sinifikanti fl-innovazzjonijiet revoluzzjonarji u fil-kumpaniji b’potenzjal ta’ tkabbir kbir. Kull euro investit mill-Kunsill Ewropew tal-Innovazzjoni jiskatta investimenti ta’ segwitu ta’ EUR 2.4 ( ). Barra minn hekk, mistennija jiġu sfruttati aktar minn EUR 2,7 biljun ta’ finanzjament taħt il-Programm għall-Impjiegi u l-Innovazzjoni Soċjali, bħala riżultat ta’ ftehimiet ta’ garanzija b’valur ta’ EUR 236 miljun konklużi mill-Kummissjoni ma’ intermedjarji finanzjarji.

L-appoġġ għall-intraprenditorija jiġi pprovdut ukoll f’forma mhux finanzjarja taħt Erasmus għal Imprendituri Żgħażagħ, li jrawwem skambji bejn l-imprendituri aktar ġodda u dawk b’aktar esperjenza. Fl-2019, saru 2 100 skambju, u l-programm tqies bħala suċċess minn aktar minn 90 % tal-imprendituri parteċipanti.

Kontribuzzjoni importanti oħra mill-baġit tal-UE ssir billi jiġi pprovdut finanzjament taħt il-pakkett ta’ intrapriżi żgħar u ta’ daqs medju tal-Fond Ewropew għal Investimenti Strateġiċi. Fil-qasam tal-finanzjament tar-riskju għal intrapriżi mikro, żgħar u ta’ daqs medju u dawk soċjali innovattivi, flimkien ma’ dawk li joperaw fis-setturi kulturali u kreattivi, il-fond huwa mistenni li jappoġġa aktar minn 1,1 miljun intrapriża bħal din.

1.3.4. Il-baġit tal-UE jinvesti fiċ-ċittadinanza u l-valuri tal-UE billi jippromwovi l-mobbiltà transfruntiera

Lil hinn mill-investiment dirett fl-infrastruttura ekonomika u fl-intrapriżi, il-baġit tal-UE jinvesti wkoll f’persuni u istituzzjonijiet li jippromwovu valuri Ewropej komuni taħt il-motto tal-UE “Magħqudin fid-diversità”.

Erasmus+ joffri opportunitajiet għal żgħażagħ, studenti u impjegati ta’ kull età biex jistudjaw, jitħarrġu u jagħmlu volontarjat fl-Ewropa u lil hinn minnha. Fl-2019, aktar minn 900 000 persuna kellhom l-opportunità li jmorru barra minn pajjiżhom u jesperjenzaw il-ħajja b’mod differenti, fl-edukazzjoni għolja, f’taħriġ vokazzjonali u permezz ta’ diversi possibbiltajiet oħrajn ta’ skambju ( ). Dawn l-esperjenzi, li xi drabi jkollhom effetti fuq il-ħajja, qed jagħtu kontribut importanti għat-titjib tal-prospetti tal-impjieg u għall-promozzjoni tal-idea ta’ ċittadinanza tal-UE.

Il-programm għall-Impjiegi u l-Innovazzjoni Soċjali appoġġa l-mobbiltà tal-ħaddiema permezz ta’ sħubijiet transfruntiera u skemi ta’ mobbiltà mmirati. L-appoġġ lill-ħaddiema mobbli kompla jissaħħaħ fl-2019 bit-twaqqif tal-Awtorità Ewropea tax-Xogħol ( ), entità li għandha l-għan li tiżgura li r-regoli tal-UE dwar il-mobilità tal-forza tax-xogħol u l-koordinazzjoni tas-sigurtà soċjali jiġu infurzati b’mod ġust u effettiv, sabiex b’hekk ikun aktar faċli għaċ-ċittadini u n-negozji li jibbenefikaw mis-suq intern.

Minbarra li tippromwovi l-konnessjonijiet u l-iskambji intra-UE, intwera wkoll li l-kooperazzjoni transfruntiera trawwem riċerka ta’ suċċess u li tħalli impatt. Orizzont 2020 kompla jappoġġa n-netwerks transfruntiera tar-riċerkaturi. Taħt il-fergħa tiegħu tal-azzjonijiet Marie Skłodowska-Curie, Orizzont 2020 kompla jinvesti f’riċerkaturi Ewropej biex jagħtihom iċ-ċans jaħdmu u jikkollaboraw f’pajjiżi oħrajn, fl-istadji kollha tal-karriera tagħhom, filwaqt li jappoġġa inizjattivi li jkissru l-ostakoli bejn id-dinja akkademika, l-industrija u n-negozju.

Finally, the European Solidarity Corps is promoting solidarity activities, mainly through volunteering, traineeships and jobs, to enhance the engagement of young people and organisations in accessible and high-quality solidarity activities. Young people aged between 18 and 30 undertook volunteering activities or solidarity projects managed by organisations, institutions, bodies or groups. By the end of 2019 more than 12 000 participants had been involved in volunteering actions.